VENDIM
Nr. 47/2022

PËR ZGJEDHJEN E NJË ANËTARI TË AUTORITETIT PËR INFORMIMIN
MBI DOKUMENTET E ISH-SIGURIMIT TË SHTETIT

Në mbështetje të nenit 78 të Kushtetutës; të shkronjës “ç”, pika 1, të nenit 8, të ligjit nr. 45/2015, “Për të drejtën e informimit për dokumentet e ish-Sigurimit të Shtetit të Republikës Popullore Socialiste të Shqipërisë”, dhe të nenit 111 të Rregullores së Kuvendit, me propozimin e Shoqatës për Mbrojtjen e të Drejtave të Njeriut, si dhe me mbështetjen e një grupi deputetësh,

KUVENDI
I REPUBLIKËS SË SHQIPËRISË

VENDOSI:

I. Zoti Skënder Vrioni zgjidhet anëtar i Autoritetit për Informimin mbi Dokumentet e ish-Sigurimit të Shtetit.
II. Ky vendim hyn në fuqi menjëherë.


KRYETARE
Lindita Nikolla 

Miratuar në datën 9.6.2022.

